EkBass/fiwiki-20250220-pages-articles huggingface dataset:
Pörssitalo

Pörssitalo tarkoittaa pörssin käytössä olevaa rakennusta. Sillä voidaan viitata muun muassa seuraaviin yksittäisiin rakennuksiin: *Helsingin pörssitalo *Kööpenhaminan pörssitalo Børsen *Oslon pörssitalo *Tukholman pörssitalo eli Börshuset *Palais Brongniart, entinen Pariisin pörssitalo
Kullervo Killinen

Paolo Kullervo Killinen (15. maaliskuuta 1912 Rooma, Italia – 18. helmikuuta 1994 Helsinki) oli suomalainen valtiotieteilijä, kommodori ja valtiotieteen tohtori. Hän toimi merivoimien palveluksessa vuosina 1934–1960. Sen jälkeen hän siirtyi Suomen Tietotoimiston toimitusjohtajaksi vuosiksi 1961-1972. Hän oli perehtynyt erityisesti kansainväliseen politiikkaan. Ulkopoliittinen Instituutti myöntää hänen muistokseen perustetun Kullervo Killinen -palkinnon merkittävälle tutkijalle, joka osallistuu aktiivisesti kansainvälistä politiikkaa koskevaan keskusteluun ja jonka ajatukset ansaitsevat huomiota Suomessa.UPI Ensimmäisenä sen sai brittiläinen historioitsija Timothy Garton Ash vuonna 2006.YLE Killinen toimi puheenjohtajana lukuisissa yhdistyksissä ja järjestöissä, esimerkiksi Meriupseeriyhdistys, Saaristomeren kadettipiiri, Valtiotieteellinen yhdistys, Laivaston kilta, Suomi Merellä -säätiö, Purjelaivasäätiö, Suomenlahden Nuorisopurjelaivat Oy, Jertec Oy, Pyhän Konstantinus Suuren ritarikunnan kv. neuvosto, sekä lukuisat maanpuolustuskillat. Killinen sai urallaan muun muassa Puolustusvoimain hopeisen ja kultaisen ansiomitalin, Laivaston Killan kultaisen ansiomerkin, SVUL:n kultaisen ansiomerkin, Meriupseeriyhdistyksen kultaisen ansiomerkin. Hänet nimitettiin myös Teksasin laivaston kunnia-amiraaliksi. Kullervo Killisen vanhemmat olivat arkkitehti Väinämö Killinen ja Aino Ester Immonen.Kuka kukin on 1978 : Kullervo Killinen ==Teoksia== *Demokratia ja totaalinen sota, tutkimus poliittis-sotilaallisen sodanjohdon teoriasta, järjestelystä ja toiminnasta, 1956 *Kannella kun fregatin, 1991 *Kansainvälinen politiikka 1–2, *Kansallinen etu ja kansainvälinen kehitys, 1967 *Laivat puuta, miehet rautaa moottoritorpedoveneiden taistelut Suomenlahdella 1941–1944, Orvo Peuranheimo, Jouko Pirhonen, Kullervo Killinen, 1956 *Maailman tapahtumat (toim.) 1964, 1965, 1966, 1967 *Miekka tuppeen poliittisen ja sotilaallisen johdon dualismi Suomen sodissa 1939–1944, 1983 *Pääsihteerikilpa, putosiko Max Jakobson – vai putosiko Suomi?, 1973 *Puolueettomuuden miekka suomen puolustuskysymyksen tarkastelua, 1964 *Sprengtportenin linja, Suomen turvallisuuspolitiikan alkuvaiheita, 1988 *Suomen tie sotaan 1940–41, 1975 *Tasavallan kulissimiehenä, 1974 *Tie kansainväliseen turvallisuuteen liitteenä katsaus nykyiseen turvallisuustutkimukseen, 1965 ==Lähteet== ==Aiheesta muualla== * UPI * YLE Elävä arkisto Luokka:Suomalaiset upseerit Luokka:Suomalaiset toimittajat Luokka:Suomalaiset politiikan tutkijat Luokka:Vuonna 1912 syntyneet Luokka:Vuonna 1994 kuolleet
Zé Castro

Zé Castro, koko nimeltään José Eduardo Rosa Vale Castro (s. 13. tammikuuta 1983 Coimbra, Portugali) on portugalilainen entinen jalkapalloilija. Hän on pelipaikaltaan toppari. Vuosina 2003–2006 Zé Castro edusti Portugalin Superliigassa pelaavaa Académicaa. Vuonna 2006 hän liittyi Atléticon riveihin, josta hänet lainattiin Deportivoon kesällä 2008. Kauden jälkeen hän siirtyi pysyvällä siirrolla Deportivoon. Ze Castro Luokka:Vuonna 1983 syntyneet Luokka:Elävät henkilöt
Anjala (Salo)

Anjala on Salon kaupunginosa, joka käsittää Mahlakankareen asuntoalueen ja Anjalan asuntoalueen.Salon kaupungin kartta, johon on merkitty kaupunginosien rajat ja numerot; lisäksi erillinen lista kaupunginosien nimistä. Alue rajoittuu Inkereentiehen, Uskelanjokeen, Greulantien kautta puistojen halki seututiehen 110 ja Mahlakankareen reunaa takaisin Inkereentielle. Alueella sijaitsee Anjalan koulu. Anjala on saanut nimensä Anjalan kylästä, joka sijaitsee kaupunginosan pohjoispuolella Tupurissa. ==Lähteet== Luokka:Salon kaupunginosat Luokka:Varsinais-Suomen maakunnan entiset taajamat
PTT

PTT tarkoittaa seuraavia asioita: * pikayhteys, PTT, englannin sanoista Push- to-talk, puheyhteyden muoto * Pellervon taloustutkimus, PTT, suomalainen voittoa tavoittelematon laitos * Pientaloteollisuus PTT ry, eräiden suomalaisten puu-, hirsi- ja kivitaloyritysten yhdistys. * polytrimetyleenitereftalaatti, PTT, polyestereihin kuuluva polymeeri.
Timothy Garton Ash

Timothy Garton Ash (s. 12. heinäkuuta 1955) on brittiläinen historioitsija. Hän on kirjoittanut kahdeksan ajankohtaista politiikkaa käsittelevää teosta, joissa hän kartoittaa Euroopan muuttumista kuluneen neljännesvuosisadan aikana. Ulkopoliittinen Instituutti myönsi hänelle ensimmäisen Kullervo Killinen palkinnon vuonna 2006.UPI ==Suomennetut teokset== *Euroopan kumous : käännekohta 1989, suom. Yrjö Lautela. Kirjayhtymä, 1991 ISBN 951-26-3587-9 ==Lähteet== Luokka:Brittiläiset historioitsijat Luokka:Brittiläiset toimittajat Luokka:Vuonna 1955 syntyneet Luokka:Elävät henkilöt
Eagar

Eagar on Apachen piirikunnan suurin kunta Arizonassa, Yhdysvalloissa. Vuonna 2006 Eagarissa asui 4 126 henkilöä. Kunnan tämänhetkinen pormestari on Sandra Burk. Eagar on tunnettu turismin ansiosta. == Väestö == Vuoden väestönlaskennan aikaan, Eagarissa asui 4 033 henkilöä ja siellä oli 1 344 taloutta ja 1 073 perhettä. Väestötiheys oli 137,3/km². Eagarissa oli 1 713 asuntoa, joiden keskimääräinen tiheys oli 58,3 asuntoa/km². Asukkaista 87,08% on valkoisia, 0,42% afroamerikkalaisia, 3,35% intiaaneja, 0,12% aasialaisia, 0,35% Tyynenmeren saarilta kotoisin olevia, 4,91% muita ja 3,77% monirotuisia. Hispaanoja oli 13,98% väestöstä. Eagarissa oli 1 344 kotitaloutta joista 45,7% asui alle 18-vuotiaita lapsia, 35,5% asui yhdessä asuva aviopari ja 20,1% oli perheettömiä. 7,3% oli yksin asuvia yli 65-vuotiaita. Talouksien keskimääräinen koko oli 2,99 henkilöä, ja perheiden keskimääräinen koko oli 3,38 henkilöä. Sataa naista kohden Eagarissa oli 95,7 miestä. Jokaista sataa yli 18-vuotiasta naista kohden, Eagarissa oli 91,8 yli 18-vuotiasta miestä. Mediaanipalkka taloutta kohden oli 37 378 Yhdysvaltain dollaria, ja mediaanipalkka perhettä kohden oli 41 250 Yhdysvaltain dollaria. Miesten mediaanipalkka oli 36 111 Yhdysvaltain dollaria, ja naisten 21 274 Yhdysvaltain dollaria. Noin 7,8% perheistä ja 7,4% väestöstä eli köyhyysrajan alapuolella, heistä 5,8% oli alle 18-vuotiaita ja 10,0% yli 65-vuotiaita. === Ikäjakauma === Eagarissa asuvien ikäjakauma prosentteina vuonna 2000: *0-18: 36,2% *18-24: 7,6% *25-44: 23,5% *45-64: 23,5% *65- : 9,2% Väestön mediaani- ikä oli 33 vuotta. === Kielet === Apachessa asuvista puhui vuonna 2000: *navajoa 58,3% *englantia 38,3% *espanjaa 2,7% == Lähteet == Luokka:Arizonan kunnat
Beta Canum Venaticorum

Beta Canum Venaticorum eli Chara on Ajokoirien tähdistön toiseksi kirkkain tähti. Nimi Chara tarkoittaa kreikan kielessä iloa. Se on noin 27,3 valovuoden päässä Maasta oleva G0V-tyypin tähti. Chara on Aurinkoa muistuttava tähti, jonka massa, läpimitta ja kirkkaus ovat kaiken lisäksi lähellä Aurinkoa, ja se on melkein Auringon kaksonen. Tähti mm. pyörii suunnilleen samalla nopeudella kuin Aurinko. Chara on kuitenkin Aurinkoa hieman vanhempi ja kirkkaampi tähti. Sen metallipitoisuus on hieman Aurinkoa alhaisempi. Aikaisemmin Charaa arveltiin spektroskooppiseksi kaksoistähdeksi, mutta uusien tutkimusten mukaan tähdellä ei ole seuralaista. Siltä ei ole onnistuttu myöskään löytämään spektritutkimuksilla eksoplaneettaa tai kaukoputkella seuralaisena olevaa ruskeaa kääpiötä. Charalla toki saattaa seuralaisia olla, mutta useimmat muiden tähtien planeetat ovat vieläkin nykyisten havaintolaitteiden havaitsemiskyvyn alapuolella. Charan kalsiumin Ca II-viivat ovat heikkoja, mikä kertoo tähden vanhasta iästä ja heikosta kromosfäärin aktiivisudesta. Chara on havaittu röntgensäteilijäksi, mikä kertoo kuumasta koronasta tähden ympärillä. == Numerotietoja Charasta == * etäisyys valovuosina 27,3 * etäisyys parsekeina *näennäinen kirkkaus4,26 magnitudia *absoluuttinen kirkkaus MV magnitudia *spektriluokka G0 V *väri-indeksi B-V 0,59 *säde R aurinkoina <1,11 1,04? *massa M aurinkoina <1,08 0,96? *visuaalinen luminositeetti LV aurinkoina *todellinen luminositeetti (kokonaissäteily) aurinkoina 1,25 *pintalämpötila T kelviniä 5860 (aurinko+80 kelviniä) *metallipitoisuus aurinkoina 0,59 -- 1,20 (0,9?) *ikä miljardia vuotta 5,6 -6,6? *pyörähdysaika 11,2 päivää? *auringonpilkkujakso vuotta *elokelpoisen planeetan etäisyys olisi 1,1 AU *elokelpoisen planeetan kiertoaika olisi 1,1 vuotta == Lähteet == == Aiheesta muualla == * * * Luokka:Keltaiset kääpiöt
Vähäjoki (Salo)

thumb|Vähäjoki virtaa halki puiston Vähäjoki on joki, joka virtaa Salon kautta Salonjokeen. Vähäjoki saa alkunsa puroista, joista yksi tulee Sirkkulan alueelta ja toinen Tupurin metsästä. Vähäjoen virtaama on kuivaan aikaan pieni. Joki virtaa golfkentän läpi ja tulee puiston kautta keskustaan. Puistoon on rakennettu jokeen keinotekoinen saareke ja joessa viihtyy sen luona vesilintuja. ==Aiheesta muualla== Luokka:Salon joet Luokka:Uskelanjoen vesistö
Robin Tunney

Robin Tunney (s. 19. kesäkuuta 1972 Chicago, Illinois) on yhdysvaltalainen näyttelijä. Hän on esittänyt rooleja teatterissa, televisiossa sekä elokuvissa. Tunney muutti 18-vuotiaana Los Angelesiin ja sai muutamia televisiorooleja. Tunneyn läpimurto oli itsetuhoisen teini-ikäisen rooli vuonna 1995 ensi-iltansa saaneessa elokuvassa Empire Records – menoa ja musaa. Tämän jälkeen hän sai ensimmäisen pääosaroolinsa elokuvasta Noitapiiri. Tunney sai vuonna 1997 Venetsian elokuvajuhlien parhaan naisnäyttelijän palkinnon Bob Gossen elokuvasta Niagara, Niagara. Tunney on esiintynyt myös Pako- televisiosarjassa asianajaja Veronica Donovanina, joka käy taistelua Lincoln Burrowsin kuolemantuomion taustalla olevan salaliiton paljastamiseksi. Vuosina 2008–2015 hän näytteli Mentalist-televisiosarjassa. == Filmografia == === Elokuvat === Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1992 California Man – svengaava fossiili Encino Man Ella 1995 Empire Records – menoa ja musaa Empire Records Debra 1996 Noitapiiri The Craft Sarah Bailey 1996 Purppuratasangon ratsastajat Riders of the Purple Sage Marcy 1997 Julian Po Julian Po Sarah 1997 Niagara, Niagara Niagara, Niagara Marcy 1998 Mafian ryöstö Montana Kitty 1999 End of Days End of Days Christine York 2000 Vertical Limit Vertical Limit Annie Garrett 2000 Supernova Supernova Danika Lund 2001 Investigating Sex Investigating Sex Zoe 2002 The Secret Lives of Dentists The Secret Lives of Dentists Laura 2002 Cherish Zoe 2003 In-Laws The In-Laws Angela Harris 2004 Paparazzi Paparazzi Abby Laramie 2005 The Zodiac The Zodiac Laura Parish 2005 Runaway Runaway Carly 2006 Hollywoodland Hollywoodland Leonore Lemmon 2006 Darwin Awards The Darwin Awards Zoe 2006 Open Window Open Window Izzy 2008 August August Melanie Hanson 2008 The Burning Plain The Burning Plain Laura 2008 Kirotut veljekset The Two Mr. Kissels Nancy Kissel 2009 Passenger Side Passenger Side Theresa 2012 See Girl Run See Girl Run Emmie 2015 My All American My All American Gloria Steinmark 2018 Looking Glass Looking Glass Maggie 2018 Monster Party Monster Party Roxanne Dawson 2020 Horse Girl Horse Girl Agatha Kaine === Televisiosarjat === Televisiosarjat Televisiosarjat Televisiosarjat Televisiosarjat Televisiosarjat Vuosi Suomenkielinen nimi Alkuperäinen nimi Rooli Jaksot 1993 Cutters Cutters Deborah 5 jaksoa 1994 Kova laki Law & Order Jill Templeton 4. tuotantokausi, jakso ”Mayhem” 2003 The Twilight Zone The Twilight Zone Edie Durant ”Developing” 2004 House House Rebecca Adler pilottijakso 2005–2006 Pako Prison Break Veronica Donovan 23 jaksoa 2008–2015 Mentalist The Mentalist Teresa Lisbon 151 jaksoa 2016 Love Love SLAA-nainen ”The End of the Beginning” 2018 Insatiable Insatiable Brandylynn Huggens ”Miss Bareback Buckaroo” 2019 The Fix The Fix Maya Travis pääosa 2021 Dear Edward Dear Edward Jane Adler 4 jaksoa == Lähteet == == Aiheesta muualla == * * Luokka:Yhdysvaltalaiset näyttelijät Luokka:Vuonna 1972 syntyneet Luokka:Elävät henkilöt
Amaury Nolasco

Amaury Nolasco Garrido (s. 24. joulukuuta 1970 Puerto Rico) on puertoricolaissyntyinen yhdysvaltalainen näyttelijä. Hänet tunnetaan parhaiten roolistaan Fernando Sucrena vankilasarjassa Pako. Hän on näytellyt myös elokuvissa 2 Fast 2 Furious, Transformers, Max Payne ja Street Kings. == Yksityiselämä == Puerto Ricossa syntynyt Amaury Nolasco opiskeli yliopistossa biologiaa ja aikoi lääkäriksi, kunnes eräs ohjaaja pyysi häntä mukaan televisiomainokseen. Useiden pienten roolitöiden jälkeen hän muutti New Yorkiin, mistä Nolasco valmistui American British Arts School -teatterikoulusta. Sen jälkeen hän on saanut merkittävämpiä rooleja. == Filmografia == Elokuvat Elokuvat Elokuvat Elokuvat Vuosi Nimi Rooli 2000 Brother Victor 2002 Final Breakdown Hector Arturo 2003 2 Fast 2 Furious Orange Julius 2003 Strike Force G-Man 2004 Mr. 3000 Minadeo 2006 Vaihtopenkin vakkarit Carlos 2007 Transformers Figueroa 2008 Street Kings Santos 2008 Max Payne Jack Lupino 2009 Armored Palmer 2011 Rommipäiväkirja Segurra 2013 A Good Day to Die Hard Murphy 2013 In the Blood Silvio Lugo 2013 Small Time Barlow 2014 Animal Douglas 2016 Criminal Esteban Ruiza 2018 Locating Silver Lake Jose 2018 Edge of Fear Nick 2018 Speed Kills agentti Lopez 2019 Jarhead: Law of Return Gunny Sergeant 2021 South of Heaven Manny 2022 The Valet Benny 2024 Lights Out Fosco Televisiosarjat Televisiosarjat Televisiosarjat Televisiosarjat Televisiosarjat Vuosi Suomenkielinen nimi Alkuperäinen nimi Rooli Jaksot 1999 Arliss Arliss Ivory Ortega ”The Stories You Don’t Hear About” 1999 Aikavaras Early Edition Pedro Mendoza ”Take Me Out to the Ballgame” 2000 Rouva palkkionmetsästäjä The Huntress Flaco Rosario ”Bad Boys & Why We Love Them” 2001 C.S.I. CSI: Crime Scene Investigation Hector Delgado ”Slaves of Las Vegas” 2002 Teho-osasto ER Ricky ”Dead Again” 2003 George Lopez George Lopez nuori Manny ”Long Time No See” 2004 Eve Eve Adrian ”Love TKO” 2005 C.S.I. New York CSI: NY Ruben DeRosa ”The Closer” 2005–2009, 2017 Pako Prison Break Fernando Sucre 79 jaksoa 2009 C.S.I. Miami CSI: Miami Nathan Cole ”Bone Voyage” 2010 Southland Southland Rene Cordero 2010–2011 Chase Chase Marco Martinez 18 jaksoa 2012 Work It Work It Angel Ortiz 13 jaksoa 2013 Rizzoli & Isles Rizzoli & Isles Rafael Martinez 2014 Katujen kasvatti Gang Related Matias 2015–2016 Telenovela Telenovela Rodrigo Suarez 11 jaksoa 2018 Deception Deception Mike Alvarez 13 jaksoa 2019 Power Power Rudolfo ”Like Father, Like Son” 2020–2024 Hightown Hightown Frankie Cuevas Sr. 25 jaksoa 2022 9-1-1: Lone Star 9-1-1: Lone Star Morris ”Riddle of the Sphynx” 2024 Land of Women Land of Women Kevin == Palkintoehdokkuudet == *ALMA-palkinto (2006, 2008) *Teen Choice -palkinto (2006) == Aiheesta muualla == * Luokka:Yhdysvaltalaiset näyttelijät Luokka:Vuonna 1970 syntyneet Luokka:Elävät henkilöt
Olhão

Olhão on vanha kaupunki Portugalin Algarvessa. Olhãossa on kaksi isoa ostoskeskusta meren rannalla. Siellä vietetään myös joka vuosi kuuluisat äyriäismarkkinat. Olhãossa voi kalastaa simpukoita laskuveden aikana. ==Aiheesta muualla== Luokka:Algarven kunnat Luokka:Portugalin kaupungit
Kotimaan kasvot

Kotimaan kasvot on sekakuoro Suomen Laulun vuonna 1998 julkaistu albumi, jolla on sekä maakuntalauluja että muita tunnettuja kuorolauluja. Kapellimestarina on Timo Nuoranne. Levy on äänitetty Riihimäen varuskunnan kirkossa 30.1.–1.2.1998, 28.2.1998. Tuottaja: Matti Apajalahti. == Kappaleet == Levyn kansivihossa ovat laulujen sanat. == Lähteet == CD-levy FINLANDIA 3984-21559-2 (Warner Music Finland Oy, 1998) Luokka:Vuoden 1998 albumit Luokka:Suomalaiset albumit
Najeeb Halaby

Najeeb Halaby (arabiaksi: نجيب إلياس حلبي‎; 19. syyskuuta 1915 - 2\. heinäkuuta 2003) oli yhdysvaltalainen liikemies ja valtion virkamies sekä Jordanian kuningattaren Noor al-Husseinin isä. Halaby syntyi Dallasissa, Texasissa Najeeb Elias Halabyn, syyrialaissyntyisen libanonilaisen siirtolaisen, ja Laura Wilkins Halabyn poikana. Hän opiskeli Stanfordin yliopistossa ja Yalen yliopistossa lakia. Toisen maailmansodan aikana hän oli laivastossa lentäjänä. Vuosina 1961–1965 hän oli töissä Yhdysvaltain siviili- ilmailulaitoksessa ja vuosina 1969–1972 Pan Amin pääjohtajana. Hän oli mukana vuonna 1970, kun ensimmäinen Boeing 747 lensi Atlantin yli. Halaby oli naimisissa kolme kertaa. Ensimmäinen vaimo oli Doris Carlquist. He erosivat vuonna 1977. He saivat kolme lasta * Elizabeth "Lisa" (myöhemmin Noor al- Hussein) * Christian * Alexa Halabyn toinen vaimo oli Jane Allison Coates vuosina 1980-1996\. Kolmas vaimo oli Libby Anderson Cater, jonka kanssa hän asui aina kuolemaansa asti. Luokka:Yhdysvaltalaiset liikemiehet Luokka:Vuonna 1915 syntyneet Luokka:Vuonna 2003 kuolleet
Russell Allen

Russell Allen (s. 19. heinäkuuta 1971 Long Beach, Kalifornia) on yhdysvaltalaisen progressiivista metallia soittavan Symphony X -yhtyeen laulaja. Hän on laulanut myös Star One -kokoonpanossa. Hän perusti vuonna 2011 myös Adrenaline Mob -nimisen heavy-yhtyeen, jonka kanssa hän myös esiintyy. ==Diskografia== * * Jørn Landen kanssa: * Jørn Landen kanssa: * Jørn Landen kanssa: The Showdown (2010) * Jørn Landen kanssa: The Great Divide (2014) * Allen/Olzon: Worlds Apart (2020) * Allen/Olzon: Army of Dreamers (2022) == Lähteet == Luokka:Yhdysvaltalaiset laulajat Luokka:Vuonna 1971 syntyneet Luokka:Elävät henkilöt
Kuntoutuksen ohjaaja

Kuntoutuksen ohjaaja (AMK) on sosiaali- ja terveysalan ammattikorkeakoulututkinnon tutkintonimike. Kuntoutuksen ohjaajan koulutuksen laajuus on 210 opintopistettä. Tutkinto suoritetaan kuntoutusohjauksen ja -suunnittelun koulutusohjelmassa, ja opinnot kestävät 3,5 vuotta. Kuntoutuksen ohjaaja edistää kuntoutusta tarvitsevien selviytymistä ja toimintamahdollisuuksia. Kuntoutuksen ohjaaja myös toimii kuntoutujan tukena ja yhdyshenkilönä kuntoutusorganisaation suuntaan. Kuntoutuksen ohjaaja voi työskennellä esimerkiksi sosiaali- ja terveystoimen tai järjestöjen palveluksessa, kuntoutuskeskuksissa ja työvoimahallinnossa. Kuntoutuksen ohjaaja voi myös toimia itsenäisenä yrittäjänä. Vuoden 2018 alusta kuntoutuksen ohjaajat ovat olleet sosaalihuollon laillistettavia ammattihenkilöitä. ==Lähteet== Luokka:Ammattikorkeakoulututkinnot
Pier Luigi Farnese

Pier Luigi Farnese (19. marraskuuta 1503 – 10. syyskuuta 1547) oli ensimmäinen Parman herttua vuosina 1545–1547. == Elämä == Pier Luigi Farnese syntyi Roomassa kardinaali Alessandro Farnesen, tulevan paavi Paavali III:n aviottomana poikana. Hän ryhtyi sotilaaksi ja osallistui Rooman ryöstöön 1527. Tultuaan valituksi paaviksi Pier Luigin isä nimitti hänet kirkon sotapäälliköksi. Myöhemmin isä teki hänestä Parman ja Piacenzan herttuan. Kyseiset maa-alueet olivat aiemmin olleet osa Kirkkovaltiota. Pier Luigi ja hänen poikansa Ottavio lupasivat maksaa paaveille 9 000 kultadukaattia vuodessa, ja saivat siitä vastineeksi vielä Camerinon ja Nepin herttuakunnat. Lisäksi Pier Luigin hallussa olivat Castron herttuakunta ja Ronciglionen kreivikunta Lazion alueella. Pier Luigi otti uudet alueensa hallintaansa 23. syyskuuta 1546. Eläessään hän sai mainetta julmana ja armottomana, ylellisyyteen mieltyneenä ihmisenä. Lisäksi häntä syytettiin nuorten poikien hyväksikäytöstä. Pier Luigin ankara hallinto nostatti vihaa häntä vastaan paavien oikeudenmukaiseen hallintoon tottuneissa kaupungeissa. Keisari Kaarle V, joka halusi yhdistää Parman ja Piacenzan Milanon herttuakuntaan, tuki ylimystön vehkeilyä Pier Luigia vastaan. == Kuolema == Vuonna 1547 kreivit Francesco Anguissola ja Agostino Landi sekä markiisit Giovan Luigi Confalonieri, Girolamo Pallavicini ja Alessandro Pallavicini solmivat salaliiton Pier Luigia vastaan. Salaliittolaiset tunkeutuivat 10. syyskuuta 1547 Piacenzan linnaan, jossa Pier Luigi oleskeli. Anguissola ja kumppanit puukottivat hänet kuoliaaksi ja ripustivat ruumiin palatsin ikkunaan. Lähistöllä vaanineet Kaarle V:n sotilaat ottivat pian sen jälkeen kaupungin hallintaansa Ferrante Gonzagan johdolla. ==Perhe ja lapset== Pier Luigi Farnesen puoliso oli Girolama Orsini. Heillä oli neljä lasta: *Ottavio, Pier Luigin seuraaja Parman herttuana *Alessandro, Parman piispa ja katolinen kardinaali *Ranuccio, katolinen kardinaali *Vittoria, joka meni naimisiin Urbinon herttuan Guidubaldo III:n kanssa Pier Luigilla oli myös avioton poika Orazio, joka meni naimisiin Angoulêmen herttuattaren Dianen, Ranskan kuningas Henrik II:n tyttären kanssa. Luokka:Parman herttuat Luokka:Vuonna 1503 syntyneet Luokka:Vuonna 1547 kuolleet
Live at Benaroya Hall

Live at Benaroya Hall on Pearl Jam-yhtyeen live-albumi joka nauhoitettiin 22. lokakuuta 2003 seattlelaisessa Banaroya Hall:issa. Konsertin tuotto lahjoitettiin hyväntekeväisyyteen. ==Kappalelista== ===Levy 1=== #"Of the Girl" (Stone Gossard) – 5:22 #"Low Light" (Jeff Ament) – 4:18 #"Thumbing My Way" (Eddie Vedder) – 4:49 #"Thin Air" (Gossard) – 4:25 #"Fatal" (Gossard) – 3:49 #"Nothing As It Seems" (Ament) – 7:29 #"Man of the Hour" (Vedder) – 3:58 #"Immortality" (Dave Abbruzzese, Ament, Gossard, Mike McCready, Vedder) – 6:18 #"Off He Goes" (Vedder) – 5:53 #"Around the Bend" (Vedder) – 5:37 #"I Believe in Miracles" (Dee Dee Ramone, Daniel Rey) – 5:29 #"Sleight of Hand" (Ament, Vedder) – 5:13 #"All or None" (Gossard, Vedder) – 7:42 #"Lukin" (Vedder) – 2:07 ===Levy 2=== #"Parting Ways" (Vedder) – 5:24 #"Down" (Gossard, McCready, Vedder) – 3:08 #"Encore Break" – 0:49 #"Can't Keep" (Vedder) – 3:15 #"Dead Man" (Vedder) – 4:24 #"Masters of War" (Bob Dylan) – 6:06 #"Black" (Vedder, Gossard) – 7:41 #"Crazy Mary" (Victoria Williams) – 7:40 #"25 Minutes to Go" (Shel Silverstein) – 4:43 #"Daughter" (Abbruzzese, Ament, Gossard, McCready, Vedder) – 6:30 #"Encore Break" – 1:06 #"Yellow Ledbetter" (Ament, McCready, Vedder) – 6:01 ==Listasijoitukset== Vuosi Lista Sijoitus 2004 Kanadan albumilista 10 Uuden-Seelanni albumilista 12 The Billboard 200 18 Internetin albumilista 18 Australian albumilista 27 Irlannin albumilista 48 Saksan albumilista 100 ==Kokoonpano== * Jeff Ament – basso * Matt Cameron – rummut * Stone Gossard – kitara * Mike McCready – kitara * Eddie Vedder – kitara, laulu * Boom Gaspar – koskettimet * John Burton – nauhoitus * Brett Eliason – miksaus * Ed Brooks RFI CD Masteringissa – masterointi * Brad Klausen – design == Lähteet == Luokka:Vuoden 2004 konserttitallenteet Luokka:Pearl Jamin albumit
I-15

I-15 voi tarkoittaa seuraavia asioita: *I-15, Interstate Highway Systemiin kuuluvan tien numero *I-15, neuvostoliittolainen kaksitasoinen hävittäjä ==Katso myös== *Interstate Highway System
Asterion

Asterion () oli kreikkalaisessa mytologiassa usean eri mieshahmon nimi. * Asterion, Teutamoksen poika, oli Kreetan kuningas, joka nai Europan sen jälkeen, kun Zeus oli kantanut tämän Kreetalle. Asterion kasvatti kolme poikaa, Minoksen, Sarpedonin ja Rhadamanthyksen, jotka Europe sai suhteesta Zeuksen kanssa.Apollodoros: Bibliotheke ('Kirjasto') 3.1.2 (engl. käännös).Diodoros Sisilialainen: Historian kirjasto 4.60.2–3 (engl. käännös). * Asterion, Kometeen ja Fereen tyttären Antigonen poika, joka mainitaan yhtenä argonauteista.Apollonios Rhodios: Argonautika 1.35 (engl. käännös).Pausanias: Periegesis tes Hellados ('Kreikan kuvaus') 5.17.9 (engl. käännös).Hyginus: Fabulae xiv (engl. käännös).Valerius Flaccus: Argonautica i.353–357 (engl. käännös). * Asterion, Minoksen poika, jonka Theseus löi.Pausanias: Periegesis tes Hellados ('Kreikan kuvaus') 2.31.1 (engl. käännös). * Asterion, joen jumala Argoksessa, jota Hera ja merenjumala Poseidon pyysi Foroneuksen, Kefisoksen ja Inakhoksen kanssa päättämään, kumpi heistä saisi hallita Argoliksessa. Näiden ratkaistua kiistan Heran hyväksi, Poseidon suitsi rangaistukseksi jokien alkulähteet niin, että ne kuivuivat kesäisin.Pausanias: Periegesis tes Hellados ('Kreikan kuvaus') 2.15.5 (engl. käännös). == Lähteet == Luokka:Antiikin Kreikan jumalat Luokka:Argonautit Luokka:Kreikkalainen mytologia
Carbon Based

Carbon Based on suomalainen hard dancea ja freeform hardcorea tuottava yhtye. Carbon Based aloitti toimintansa talvella 1996. Toimintansa alkuvaiheilla ryhmä kokeili monia elektronisen musiikin tyylejä. Vuoden 2000 loppupuolella Carbon Based alkoi tehdä rankempaa konemusiikkia ja ensimmäisen vinyylinsä Payback Time ryhmä julkaisi syyskuussa 2001. Carbon Based on eräs Suomesta lähtöisin olevan uniikin freeform-musiikin eli tutummin FINRG:n pioneereja. Ryhmään kuului nykyisin neljä jäsentä: Toni Eronen, Ari Virtanen, Petteri Kääpä ja Teemu Lahtinen. Vuonna 2007 Ari Virtanen lopetti ryhmässä, ja pian tilalle liittyi DJ RX eli Ville Sorsa. Carbon Based tunnetaan energisistä lavaesiintymisistään ja ryhmä on keikkaillut aktiivisesti Suomessa ja ulkomailla mm. Australiassa. Live-keikoilla kokoonpano koostuu 2-4 esittäjästä. Carbon Based julkaisi ensimmäisen tuotoksensa brittiläisen Alien Trax -levy-yhtiön kautta ja on myöhemmin julkaissut levyjään muun muassa yhdessä DJ Rx:n kanssa omistamansa FINRG Recordings -levymerkin kautta. ==Aiheesta muualla== *Carbon Basedin kotisivu *Carbon Basedin diskografia *Carbon Based Discogs.comissa Luokka:Suomalaiset elektronisen musiikin yhtyeet
Peilikirjoitus

Peilikirjoitus on kirjoitusta, joka on tavanomaisen kirjoituksen peilikuva. Peilistä katsottuna peilikirjoitus näyttää tavalliselta tekstiltä. Jotkut osaavat lukea peilikirjoitusta ilman apuvälineitä. Jotkut ihmiset voivat osata kirjoittaa peilikirjoitusta tarkoituksella, mutta tahaton peilikirjoitus on yllättävän yleistä nuorilla lapsilla sekä aivovauriosta kärsivillä aikuisilla. == Merkittävä esimerkki == On yleisesti tunnettu fakta, että Leonardo da Vinci osasi peilikirjoittaa. Suuri osa hänen luonnoksiaan ja päiväkirjojen sivuja sisältävät peilikirjoitusta. Tämä on aiheuttanut paljon erilaisia teorioita Leonardoa tutkineiden ihmisten keskuudessa. Osa tutkijoista on sitä mieltä, että Leonardo halusi salata salaisia tutkimuksiaan muilta tutkijoilta, ja käytti tässä salaamisessa hyväksi peilikirjoitusta. Monet tutkijat ovat päätelleet peilikirjoituksen syyksi kuitenkin jotain muuta. On muun muassa ehdotettu, että vasenkätisenä Leonardo ei olisi halunnut sotkea tuoretta mustetta ja siksi oli kuin pakotettu kirjoittamaan oikealta vasemmalle. Kuitenkaan yksimielisyyttä tai mitään varmaa syytä ei ole Leonardon käyttäytymiselle osattu antaa. == Katso myös == *Bustrofedon == Lähteet == ==Aiheesta muualla== *Peilikirjoituksen alkeet -oppitunti *Kokeile peilikirjoitusta netissä Luokka:Kirjoitusjärjestelmät
Isovoihappo

Isovoihappo on orgaaninen yhdiste, joka on huoneenlämmössä (20 °C) olomuodoltaan väritöntä nestettä, jolla on tunnusomainen haju. Sen kemiallinen kaava on C4H8O2 ja rakennekaava (CH3)2CHCOOH. Isovoihaposta käytetään myös nimityksiä 2-metyylipropaanihappo, dimetyylietikkahappo ja 2-metyylipropionihappo. Isovoihapon moolimassa on 88,11 g/mol, sulamispiste -47 °C, kiehumispiste 152–155 °C, tiheys 0,95 g/cm3, liukoisuus veteen 20 °C:n lämpötilassa 20 g/100 ml, leimahduspiste 56 °C c.c., itsesyttymislämpötila 481 °C ja CAS-numero 79-31-2. Isovoihappo liukenee kaikissa suhteissa etanoliin ja dietyylieetteriin. Yhdistettä voidaan valmistaa synteettisesti hapettamalla isobutanolia. Isovoihappoa esiintyy kukkien tuoksuissa, eräissä hedelmissä ja semiokemikaalina eliöiden viestinnässä. Katso myös isovoihapon kanssa isomeeristä voihappoa. == Ympäristö- ja terveysvaikutukset == Lyhytaikainen altistus ainelle syövyttää silmiä, ihoa ja hengitysteitä. Syövyttävää nieltynä. == Aiheesta muualla == * * *PubChem: Isobutyric acid *Human Metabolome Database (HMDB): Isobutyric acid *DrugBank: Isobutyric Acid *Food Component Database (FooDB): 2-Methylpropanoic acid *KEGG: Isobutyric acid *ChemBlink: Isobutyric acid *Pherobase: Floral Compound - isobutyric acid *Pherobase: Semiochemical - isobutyric acid Luokka:Rasvahapot
Rainbow Islands

Rainbow Islands () on Taiton kehittämä ja julkaisema tasohyppelypeli. Peli on julkaistu vuonna kolikkopelinä ja on sen jälkeen käännetty useille tietokoneille ja pelikonsoleille. Pelillä on lisänimi The Story of Bubble Bobble 2 viitaten edellisenä vuonna julkaistuun Bubble Bobbleen. == Pelaaminen == Rainbow Islandsissa pelaaja kuljettaa hahmoa, jonka on liikuttava saarella muodostamiensa sateenkaarten avulla. Pelissä on kymmenen eri saarta, jotka ovat pelaamisjärjestyksessä: * Insect Island * Combat Island * Monster Island * Toy Island * Doh Island * Robot Island * Dragon Island Lisäsaaria ovat Magical Island, Darius Island ja Bubble Island. Jokaisella saarella pelaajaa on vastassa erilaisia vihollisia, jotka voivat tietyissä tapauksissa muuttua punaisiksi ja tulla nopeammiksi ja aggressiivisemmiksi esimerkiksi sen jäätyä vangituksi sateenkaaren alle. Tason pitkittyessä vesi alkaa tulvia, jolloin se hukuttaa pelaajan alleen, ellei tämä ennätä ajoissa maaliin. == Kehitys == Pelin suunnittelija on Fukio Mitsuji (MTJ), joka kehitti myös Bubble Bobblen. Mitsuji tunnetusti kieltäytyi tekemästä suoraa jatko-osaa Bubble Bobbleen koska koki huonona ajatuksena rahastaa innovaation kustannuksella. == Musiikki == Pelin musiikki perustuu Ihmemaa Oz -elokuvan lauluun "Over the Rainbow". Tekijänoikeussyistä kappale on joissakin versioissa muutettu. == Vastaanotto == MikroBitissä Niko Nirvi antoi pelin Amiga-versiolle 95 pistettä sadasta.Mikrobitti 4/1990, sivu 46 Amiga Power -lehti piti peliä monta vuotta sadan parhaan pelin listassaan kärkipaikalla. Pelin Amiga-versio sai Amiga Format -lehden arvostelussa arvosanaksi 95%. == Jatko-osat == Peli sanotaan olevan seuraaja Bubble Bobbleen huolimatta Mitsujin kieltäytymisestä suoran jatko-osan tekemisestä. Pelin seuraajan sanotaan olevan Parasol Stars. Muita sarjan pelejä ovat Bubble Bobble Part 2 sekä Bubble Symphony ja Bubble Memories. == Uusintajulkaisut == Rainbow Islands julkaistiin vuonna 2005 osana Taito Legends -kokoelmaa PlayStation 2:lle, Windowsille ja Xboxille. == Lähteet == == Aiheesta muualla == * * * * Luokka:Vuoden 1987 videopelit Luokka:Taiton kolikkopelit Luokka:Amiga-pelit Luokka:Amstrad CPC -pelit Luokka:Atari ST -pelit Luokka:Commodore 64 -pelit Luokka:Nintendo Entertainment System -pelit Luokka:ZX Spectrum -pelit Luokka:Sega Master System -pelit Luokka:Sega Mega Drive -pelit Luokka:Sega Saturn -pelit Luokka:Game Boy Color -pelit Luokka:PC Engine -pelit Luokka:WonderSwan-pelit Luokka:PlayStation-pelit Luokka:Mobiilipelit Luokka:Tasohyppelyt
Kauniainen (Salo)

Kauniainen on Salon kaupunginosa, joka rajoittuu seututiehen 110, Salonjokeen, Helenankatuun ja Turuntiehen.Salon kaupungin kartta, johon on merkitty kaupunginosien rajat ja numerot; lisäksi erillinen lista kaupunginosien nimistä. ==Palvelut== Alueella sijaitsee Salon ammattioppilaitos. ==Lähteet== Luokka:Salon kaupunginosat
Liga ACB

Liga ACB (sponsorinimeltään Liga Endesa kaudesta 2011–2012 alkaen) on koripallon miesten korkein sarjataso Espanjassa. Sarjaa pelataan Kansainvälisen koripalloliiton säännöillä, ja siihen osallistuu yleensä 18 joukkuetta. Espanjan mestari ja runkosarjan voittaja pääsevät suoraan seuraavan kauden Euroliigaan. Espanjassa on pelattu sarjamuotoista koripalloa vuodesta 1957 lähtien, mitä ennen Copa del Rey oli pääasiallinen maanlaajuinen kilpailu. Vuoteen 1983 asti korkein sarjataso tunnettiin nimellä Primera División, ja sen järjesti Espanjan koripalloliitto Federación Española de Baloncesto. Vuonna 1983 korkein sarjataso siirtyi koripalloseurojen muodostaman Asociación de Clubs de Balonceston alaisuuteen ja sarja sai nykyisen nimensä. Liga ACB:n alapuolella on koripalloliiton järjestämä Liga Española de Baloncesto, johon kuuluu kolme sarjatasoa. Menestyneimmät seurat ovat jalkapallostakin tunnetut Real Madrid (35 mestaruutta) ja FC Barcelona (19). Real Madrid ja Joventut Badalona ovat pelanneet sarjassa sen kaikilla kausilla. == Joukkueet kaudella 2021–2022 == * Andorra * FC Barcelona * Baskonia * Betis * Bilbao * Breogán * Burgos * Fuenlabrada * Joventut * Manresa * Murcia * Obradoiro * Real Madrid * Unicaja * Valencia * Zaragoza * Tenerife * Gran Canaria == Mestarit == * 1957 – Real Madrid * 1958 – Real Madrid * 1959 – FC Barcelona * 1960 – Real Madrid * 1961 – Real Madrid * 1962 – Real Madrid * 1963 – Real Madrid * 1964 – Real Madrid * 1965 – Real Madrid * 1966 – Real Madrid * 1967 – Joventut Badalona * 1968 – Real Madrid * 1969 – Real Madrid * 1970 – Real Madrid * 1971 – Real Madrid * 1972 – Real Madrid * 1973 – Real Madrid * 1974 – Real Madrid * 1975 – Real Madrid * 1976 – Real Madrid * 1977 – Real Madrid * 1978 – Joventut Badalona * 1979 – Real Madrid * 1980 – Real Madrid * 1981 – FC Barcelona * 1982 – Real Madrid * 1983 – FC Barcelona * 1984 – Real Madrid * 1985 – Real Madrid * 1986 – Real Madrid * 1987 – FC Barcelona * 1988 – FC Barcelona * 1989 – FC Barcelona * 1990 – FC Barcelona * 1991 – Joventut Badalona * 1992 – Joventut Badalona * 1993 – Real Madrid * 1994 – Real Madrid * 1995 – FC Barcelona * 1996 – FC Barcelona * 1997 – FC Barcelona * 1998 – Manresa (TDK) * 1999 – FC Barcelona * 2000 – Real Madrid * 2001 – FC Barcelona * 2002 – Baskonia (Tau Cerámica) * 2003 – FC Barcelona * 2004 – FC Barcelona * 2005 – Real Madrid * 2006 – Málaga (Unicaja) * 2007 – Real Madrid * 2008 – Baskonia (Tau Cerámica) * 2009 – FC Barcelona * 2010 – Baskonia (Caja Laboral) * 2011 – FC Barcelona * 2012 – FC Barcelona * 2013 – Real Madrid * 2014 – FC Barcelona * 2015 – Real Madrid * 2016 – Real Madrid * 2017 – Valencia * 2018 – Real Madrid * 2019 – Real Madrid * 2020 – Baskonia * 2021 – FC Barcelona == Katso myös == * Copa del Rey * Supercopa de España == Lähteet == == Aiheesta muualla == * Liga ACB:n sivusto Luokka:Espanjan koripallosarjat
Skandar Keynes

Alexander Amin Casper ”Skandar” Keynes (s. 5. syyskuuta 1991 Lontoo) on englantilainen näyttelijä. Parhaiten hänet tunnetaan roolistaan Edmund Pevensienä elokuvissa Narnian tarinat: Velho ja leijona (2005), Narnian tarinat: Prinssi Kaspian (2008) ja Narnian tarinat: Kaspianin matka maailman ääriin (2010). Keynesin vanhemmat ovat kirjailija Randal Keynes ja Zelfa Cecil Hourani. Hänen äitinsä Zelfan suku on peräisin Libanonista. Zelfan isä Cecil Faldo Hourani on Lähi-idässä kuuluisa kirjailija. Isänsä Randalin kautta Skandar puolestaan polveutuu Charles Darwinista, ja taloustieteilijä John Maynard Keynes on hänen isoisosetänsä. Keynes harrastaa taekwondoa ja soittaa kornettia, huilua ja kitaraa. Hän sai äänenmurroksen Narnian tarinat: Velho ja leijona -elokuvan kuvausten aikana, joten osaa hänen äänistään näyttelee hänen isosiskonsa Soumaya Keynes. ==Lähteet== ==Aiheesta muualla== * Skandar Keynesin kotisivut Luokka:Englantilaiset näyttelijät Luokka:Vuonna 1991 syntyneet Luokka:Elävät henkilöt
Cole Hauser

Cole Kenneth Hauser (s. 22. maaliskuuta 1975 Santa Barbara, Kalifornia) on yhdysvaltalainen elokuva- ja televisionäyttelijä. Hauserin vanhemmat ovat Cassie Warner ja Wings Hauser. Hänellä on kolme sisarusta: Tao, Vanessa ja Jesse. Hauser on naimisissa Cynthia Danielin kanssa ja heillä on kaksi poikaa (s. 2004 ja 2008). == Valikoitu filmografia == * School Ties (1992) – Jack Connors * Dazed and Confused (1993) – Benny O’Donnell * Higher Learning (1995) – Scott Moss * Will Hunting (1997) – Billy McBride * Pimeän uhka (2000) – William J. Johns * Tigerland (2000) – Staff Sgt. Cota * Hart's War (2002) – Staff Sgt. Vic W. Bedford * Valkoinen oleanteri (2002) – Ray * Tears of the Sun (2003) – James ”Red” Atkins * 2 Fast 2 Furious (2003) – Carter Verone * Paparazzi (2004) – Bo Laramie * The Chronicles of Riddick: Escape from Butcher Bay (2004) – William J. Johns (äänirooli) * The Cave (2005) – Jack * The Break-Up (2006) – Lupus Grobowski == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1975 syntyneet Luokka:Elävät henkilöt
Alessio Tacchinardi

Alessio Tacchinardi (s. 23. heinäkuuta 1975 Crema, Italia) on entinen italialainen jalkapalloilija, pelipaikaltaan keskikenttäpelaaja. Tacchinardi edusti urallaan kotimaansa Atalantan, Juventuksen ja Brescian lisäksi kaksi kautta espanjalaista Villarrealia. Suurimman osan urastaan hän pelasi Juventuksessa, yhteensä 13 kautta. Tacchinardi pelasi myös Italian maajoukkueessa vuosina 1995–2003. == Lähteet == == Aiheesta muualla == * Tacchinardi Brescian sivustolla Luokka:Italialaiset jalkapalloilijat Luokka:Vuonna 1975 syntyneet Luokka:Elävät henkilöt
Atalanta

Atalanta voi tarkoittaa ainakin seuraavia: *Atalante, kreikkalaisen mytologian hahmo *Atalanta BC, italialainen jalkapalloseura *Atalanta-operaatio eli EUNAVFOR Somalia, Euroopan unionin laivasto-operaatio Somalian vesillä ;Britannian kuninkaallinen laivasto * HMS Atalanta (1775), Swan-luokka 14-tykkinen sluuppi * HMS Atalante (1797), 16-tykkinen prikisluuppi * HMS Atalante (1808), Bermuda-luokan 18-tykkinen sluuppi * HMS Atalanta (1814), 12-tykkinen kuunari * HMS Atalanta (1816), proomu * HMS Atalanta (1836), puinen siipiratassluuppi * HMS Atalanta (1847), 16-tykkinen priki * HMS Atalante (1860), varastolaiva * HMS Atalanta (1878), 26-tykkinen fregatti.
Aarnionperä

Aarnionperä on Salon kaupunginosa joka sijaitsee kahtena alueena Karjaskylänkadun (vanhan Muurlantien) varrella.Salon kaupungin kartta, johon on merkitty kaupunginosien rajat ja numerot; lisäksi erillinen lista kaupunginosien nimistä. Linnunpelto-niminen alue sijaitsee länsirinteessä, Karjaskylänkadun itäpuolella. Toinen, kauempana keskustasta oleva asuntoalue sijaitsee Kiskontien (Seututie 186) molemmin puolin paikalla, jossa vanhan Muurlantien ja uuden Kiskontien linjaukset yhtyvät. ==Palvelut== Alueella sijaitsee Salon kaupungin Karjaskylän koulu. ==Historiaa== Lukuisat muinaisjäännökset kertovat varhaisesta asutuksesta alueella. Karjaskylän koulun länsipuolella, Katinkallion mäen juurella, on sijainnut kivikautinen asuinpaikka ('Aarnionsuo'). Kivikaudella paikka on ollut kapean merenlahden pohjukassa. Aluetta ympäröivien mäkien huipuilta (Haukkamäki, Aarnionperämäki ja Katinkallio) on löydetty pronssikautisten hautaröykkiöiden jäännöksiä. Linnunpellon alueen läheisyydestä, alueen luoteispuolelta, on tehty rautakautiseen asutukseen ja kalmistoon viittaavia löytöjä. Alueen vanhempi rakennuskanta on peräisin toisen maailmansodan jälkeiseltä jälleenrakennuskaudelta. Alue kuului Uskelan kuntaan ennen 1.1.1967 tapahtunutta Salon ja Uskelan kuntaliitosta. Ensimmäinen asemakaava alueelle vahvistettiin 29.3.1993. Vasta asemakaavan myötä alueelle on tullut suuremmassa määrin uutta asutusta. ==Lähteet== Luokka:Salon kaupunginosat
Anisi

Anisi on Salon kaupunginosa, joka rajoittuu Perniöntiehen, Tahkonkatuun ja Vähäjokeen, josta raja kulkee golfkentän poikki takaisin Perniöntiehen.Salon kaupungin kartta, johon on merkitty kaupunginosien rajat ja numerot; lisäksi erillinen lista kaupunginosien nimistä. ==Palvelut== Alueella sijaitsevat Salon lukio, Salon kaupungin urheilukenttä, jäähalli, squash-halli, uimahalli, Salohalli ja ratsastuskeskus. ==Lähteet== Luokka:Salon kaupunginosat
Sirkkula

Sirkkula on Salon kaupunginosa Perniön suunnassa. Alue rajoittuu Perniöntiehen ja Ylhäistentiehen.Salon kaupungin kartta, johon on merkitty kaupunginosien rajat ja numerot; lisäksi erillinen luettelo kaupunginosien nimistä. ==Palvelut== Alueella sijaitsee Helisnummen kappeli, hautausmaa ja Sirkkulan koulu ==Lähteet== Luokka:Salon kaupunginosat
Kaukvuori

Kaukvuori on Salon kaupunginosa, joka rajoittuu Ylhäistentiehen, Kirjolankatuun ja Perniöntiehen. Lisäksi alueseen kuuluu Perniöntien molemmilla puolilla lähellä Kiskontien risteystä oleva pieni kiilan muotoinen alue.Salon kaupungin kartta, johon on merkitty kaupunginosien rajat ja numerot; lisäksi erillinen lista kaupunginosien nimistä. Alueella sijaitsee Turun ammattikorkeakoulu. Kaukvuori on entinen Uskelan kylä. Kaukvuoren kyläalue ulottuu Kaukvuoren mäeltä Helisnummen yli Silkkismäelle. Kylän kantatilat Ylhäisi, Liipola ja Sirkkula ovat alkujaan sijainneet Kaukvuoren länsireunalla. Vanha kyläalue on nykyään tiheästi rakennettua omakotialuetta, joka jakautuu Kaukvuoren, Ylhäisten ja Sirkkulan kaupunginosiin. ==Lähteet== Luokka:Salon kaupunginosat Luokka:Uskelan kylät
Kärkkä

Kärkkä on Salon kaupunginosa, joka rajoittuu rantarataan, Merikulmantiehen ja Salonjokeen.Salon kaupungin kartta, johon on merkitty kaupunginosien rajat ja numerot; lisäksi erillinen lista kaupunginosien nimistä. ==Palvelut== Alueella sijaitsee Salon Sokeritehdas, joka lopetti toimintansa vuonna 2006. Osa rakennuksista on purettu/puretaan. == Lähteet == Luokka:Salon kaupunginosat
Metsäjaanu

Metsäjaanu on Salon kaupunginosa, joka sijaitsee seututien 110 vieressä Tupurinmäessä.Salon kaupungin kartta, johon on merkitty kaupunginosien rajat ja numerot; lisäksi erillinen lista kaupunginosien nimistä. Metsäjaanu on teollisuusaluetta, jota kaupunki on kehittänyt ja yrittänyt houkutella alueelle etenkin cleantech-alan yrityksiä. Pienteollisuuden lisäksi Metsäjaanussa sijaitsee Korvenmäen jätekeskus. Metsäjaanun rekisterikylä lohkottiin Pahkavuoresta 1960-luvulla. Alue kuului tuolloin Uskelan kuntaan. Uskela liitettiin Saloon vuonna 1967. ==Lähteet== Luokka:Salon kaupunginosat Luokka:Uskelan kylät
Pahkavuori

Pahkavuori on Salon kaupunginosa, joka rajoittuu seututie 110:een, Helsingintiehen ja Vähäjokeen.Salon kaupungin kartta, johon on merkitty kaupunginosien rajat ja numerot; lisäksi erillinen lista kaupunginosien nimistä. Alue on iso asuntoalue, ja siellä on ulkoilualueena käytetty Pahkavuoren mäki. ==Historia== Pahkavuori on vanha Uskelan kylä. Kylän alkuperäisellä paikalla Pahkavuoren itälaidalla sijaitsivat Alistalon ja Ylistalon tilat, sekä näiden vieressä Jaanun yksinäistilan muodostama kylä. Näistä hieman itään on vanha Karjaskylän kylänmäki. Nämä kolme ovat muodostaneet yhteisen jakokunnan. Jaanu on liitetty joissain vaiheessa Pahkavuoreen. Pahkavuoren ydinalue puolestaan liitettiin Salon kauppalaan vuonna 1932 ja Uskelan puolelle jääneestä kyläalueesta muodostettiin Metsäjaanun kylä 1960-luvulla. Pahkavuoren mäen ympäristöön kehittyi 1900-luvun aikana laaja asuinalue, eikä kylän vanhaa rakennuskantaa ole enää jäljellä. Nykyinen Pahkavuoren kaupunginosa pitää sisällään myös Karjaskylän kylätontin. ==Palvelut== Pahkavuoren ja Enolan rajalla Helsingintien varella sijaitsevat K-Market Pahkavuore ja Pirilän puutarha. Alueella sijaitsevat myös päiväkoti Mesikämmen ja Pahkavuoren päiväkoti. ==Lähteet== Luokka:Salon kaupunginosat Luokka:Uskelan kylät
Vaahto

Vaahto on seos, jossa nesteen tai kiinteän aineen sisälle on jäänyt kaasukuplia. Vaahtoa saadaan puhaltamalla kaasua nesteeseen tai vatkaamalla nestettä. Veden vaahdottaminen on vaikeaa, sillä tavallisesti veden pintajännitys hajottaa kuplat. Saippua alentaa pintajännitystä, joten kuplat pysyvät koossa pidempään. Kiinteistä aineista ja erityisesti polymeereistä tehdyillä vaahdoilla on paljon kaupallisia sovellutuksia. Esimerkiksi polyuretaanivaahtoa käytetään lämpöeristeenä. Sammutusvaahtoja voidaan käyttää myös sammuttamaan tulipaloja. Luokka:Kemialliset prosessit Luokka:Seokset
Pajula

Pajula on Salon kaupunginosa, joka rajoittuu seututiehen 110, Halikon kunnan rajaan ja Halikontiehen.Salon kaupungin kartta, johon on merkitty kaupunginosien rajat ja numerot; lisäksi erillinen lista kaupunginosien nimistä. Alueen halki kulkee rantarata. ==Palvelut== Pajulan alueella sijaitsee muun muassa Pajulan alakoulu. Pajulasta Salon keskustaan on matkaa 1,5 km, ja alueen ohi kulkee myös paikallisliikenne Salon keskustaan ja Halikon Märynummen suuntaan. ==Lähteet== Luokka:Salon kaupunginosat
Palometsä

Palometsä on Salon kaupunginosa, joka rajoittuu seututiehen 110, Uskelanjokeen ja puistoalueeseen.Salon kaupungin kartta, johon on merkitty kaupunginosien rajat ja numerot; lisäksi erillinen luettelo kaupunginosien nimistä. Alueella on iso asuntoalue sekä päiväkoti. Palometsän ja Mahlakankareen väliin on varattu tila Salon itäisen ohikulkutien linjaukselle. ==Lähteet== Luokka:Salon kaupunginosat
Paukkula

Paukkula on Salon kaupunginosa, joka rajoittuu seututiehen 110, Halikontiehen, Salaistentiehen ja Uhrilähteenkatuun.Salon kaupungin kartta, johon on merkitty kaupunginosien rajat ja numerot; lisäksi erillinen luettelo kaupunginosien nimistä. ==Historia== Paukkula on saanut nimensä alueella sijainneesta Suojeluskunnan ampumaradasta. Ampumaradan rakennusten kivijalat ovat vieläkin olemassa ja viereiseen puistoon on tehty kivinen muistomerkki aiheesta. ==Palvelut== Alueella sijaitsee urheilukenttä, palvelutalo ja Valhojan kuntorata. ==Lähteet== Luokka:Salon kaupunginosat
Rauvola (Salo)

Rauvola on Salon kaupunginosa, joka sijaitsee Merikulman tien varrella Merikulmalla ja rajoittuu Halikonlahteen.Salon kaupungin kartta, johon on merkitty kaupunginosien rajat ja numerot; lisäksi erillinen luettelo kaupunginosien nimistä. Alueella on pieni asuntoalue. ==Lähteet== Luokka:Salon kaupunginosat
Viitanlaakso

Viitanlaakso on Salon kaupunginosa, joka rajoittuu rantarataan, Hämeenkyläntiehen ja Merikulmantiehen.Salon kaupungin kartta, johon on merkitty kaupunginosien rajat ja numerot; lisäksi erillinen luettelo kaupunginosien nimistä. Alue on merkitty numerolla 11 Salon kaupungin asemakaavahankekarttaan.Salon asemakaavahankekartta ==Lähteet== Luokka:Salon kaupunginosat
Thomas Rupprath

Thomas Rupprath (s. 16. maaliskuuta 1977) on saksalainen kilpauimari, jota kutsutaan myös "The New Albatross" -nimellä. Hän on erikoistunut selkä- ja perhosuintiin, erityisesti lyhyelle radalle. Rupprath on saanut olympiahopeaa ja -pronssia 4 × 100 metrin sekauintiviestissä. Hän voitti 50 metrin selkäuinnin maailmanmestaruuden Barcelonassa 2003, ja on saanut pitkän radan MM-kilpailuissa lisäksi kolme hopeamitalia. Hän voitti lyhyen radan maailmanmestaruuden 50 metrin selkäuinnissa Indianapolisissa 2004. Hän on saavuttanut lyhyen radan MM-kisoissa lisäksi kolme hopeaa ja yhden pronssin. Pitkän radan Euroopan-mestaruuden hän on voittanut 50 metrin selkäuinnissa ja 100 metrin perhosuinnissa Berliinissä 2002, ja on saanut lisäksi neljä hopeamitalia ja yhden pronssin. Lyhyen radan EM-kilpailuissa hän on saavuttanut 26 kulta-, 11 hopea- ja neljä pronssimitalia. == Lähteet == *Profiili swimrankings.net-sivustolla *Uintitulokset sports123.com-sivustolla Luokka:Saksalaiset uimarit Luokka:Saksalaiset olympiamitalistit Luokka:Vuonna 1977 syntyneet Luokka:Elävät henkilöt